**Likumprojekta "Grozījumi Kredītu reģistra likumā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabinets 2013.gada 2.aprīlī izskatīja informatīvo ziņojumu par vienotās attīstības finanšu institūcijas izveidi un atbalstīja, ka vienotā attīstības finanšu institūcija tiek veidota kā holdinga sabiedrība, apvienojot valsts akciju sabiedrību „Latvijas Hipotēku un zemes banka” (turpmāk - Hipotēku banka), sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” un dibinot jaunu holdinga sabiedrību. Lai nodrošinātu vienotās attīstības finanšu institūcijas izveidošanu, Finanšu ministrijai kā Hipotēku bankas kapitāla daļu turētājai tika uzdots nodrošināt, ka Hipotēku banka veic nepieciešamos sagatavošanas un īstenošanas pasākumus, lai nodrošinātu reorganizācijas veikšanu, Hipotēku bankai atsakoties no kredītiestādes licences. |
| 2. | Pašreizējā situācija un problēmas | Šobrīd Hipotēku banka ir Kredītu reģistra dalībnieks, un tāds statuss ir jāsaglabā arī turpmāk pēc reorganizācijas, lai tāpat kā citi Kredītu reģistra dalībnieki, efektīvi veiktu kredītriska pārvaldību, papildus saņemtu savu uzdevumu veikšanai nepieciešamās ziņas, kā arī sniegtu ieguldījumu atbildīgas kreditēšanas un atbildīgas un godprātīgas aizņemšanās veicināšanu.  Nepieciešams nodrošināt Eiropas Centrālo banku sistēmas uzdevumu izpildi, kā arī paplašināt Kredītu reģistra mērķi un papildināt Latvijas Bankas un Finanšu un kapitāla tirgus komisijas tiesības atbilstoši Kredītu reģistra likumā paredzētajam mērķim sniegt Kredītu reģistrā iekļautās ziņas arī Eiropas Savienības institūcijām. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Līdz ar atteikšanos no kredītiestādes licences, Hipotēku banka, vairs nebūtu Kredītu reģistra dalībnieks, bet kļūtu par ierobežotu Kredītu reģistra dalībnieku, kuram būtu jāaktualizē Kredītu reģistrā tikai ziņas par tām saistībām, kuras Hipotēku bankā būtu iekļāvusi Kredītu reģistrā līdz atteikšanās no kredītiestādes licences dienai, uzturot IT un citus resursus līdz dienai, kad pēdējais klients, par kuru ziņas ievadītas Kredītu reģistrā, dzēstu visas saistības Hipotēku bankai.  Lai Hipotēku banka kā valsts kapitālsabiedrība efektīvi nodrošinātu kredītriska pārvaldību un turpinātu izmantot iepriekš veiktās investīcijas, kā arī, lai citi dalībnieki iegūtu pilnu informāciju par klientu saistībām Hipotēku bankā, ir nepieciešams Kredītu reģistra likumā veikt izmaiņas, paredzot, ka Hipotēku banka saglabā Kredītu reģistra dalībnieka statusu arī pēc atteikšanās no kredītiestādes licences.  Tāpat par Kredītu reģistra dalībnieku ir nepieciešams kļūt vienotai attīstības finanšu institūcijai, kad tā pārņems no klienta līguma vai klienta galvinieka līguma izrietošās tiesības un saistības vai prasījuma tiesības no Hipotēku bankas. Vienlaikus no minētās pārņemšanas dienas vienotā attīstības finanšu institūcija Kredītu reģistrā iekļaus ziņas par pārējiem finanšu pakalpojumiem ar kredītrisku (Kredītu reģistra likuma izpratnē), kurus šī institūcijas būs pārņēmusi no „Latvijas Garantiju aģentūras” (turpmāk - Latvijas Garantiju aģentūra) un „Lauku attīstības fonda” vai sniegusi savā vārdā (turpmāk - Lauku attīstības fonds).  Ņemot vērā augstāk minēto kredītu reģistra dalībnieku loka paplašināšana ir attiecināma uz Hipotēku banku, tai atsakoties no kredītiestādes licences 2014.gada 1.janvārī un uz vienoto attīstības finanšu institūciju. Vienotā attīstības finanšu institūcija tiks nodibināta līdz 2014.gada 1.janvārim, taču tikai vēlāk reorganizācijas procesā tā apvienos un pakāpeniski integrēs Hipotēku banku, Latvijas Garantiju aģentūru un Lauku attīstības fondu. Kredītu reģistra dalībnieku statuss netiks attiecināts uz Latvijas Garantiju aģentūru un Lauku attīstības fondu.  Ņemot vērā aizvien pieaugošu nepieciešamību regulāri sniegt Kredītu reģistrā iekļautās ziņas Eiropas Centrālajai bankai ar mērķi nodrošināt Eiropas Centrālo banku sistēmas uzdevumu izpildi, nepieciešams paplašināt Kredītu reģistra mērķi ar ieguldījuma sniegšanu Eiropas Centrālo banku sistēmas uzdevumu izpildes veicināšanā, kā arī papildināt Latvijas Bankas un Finanšu un kapitāla tirgus komisijas tiesības atbilstoši Kredītu reģistra likumā paredzētajam mērķim sniegt Kredītu reģistrā iekļautās ziņas arī Eiropas Savienības institūcijām. |
| 5. | Projekta izstrādē iesaistītās institūcijas | Valsts akciju sabiedrība „Latvijas Hipotēku un zemes banka”, Tieslietu ministrija, Ekonomikas ministrija, Latvijas Banka. |
| 6. | Iemesli, kādēļ netika nodrošināta sabiedrības līdzdalība | Projekts skar tikai Ministru kabineta kompetenci. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Hipotēku banka pēc atteikšanās no kredītiestādes licences.  Vienotā attīstības finanšu institūcija, kad tā pārņems no klienta līguma vai klienta galvinieka līguma izrietošās tiesības un saistības vai prasījuma tiesības no Hipotēku bankas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Kredītu reģistra dalībnieki. |
| 3. | Tiesiskā regulējuma finansiālā ietekme | Hipotēku banka pēc atteikšanās no kredītiestādes licences un Vienotā attīstības finanšu institūcija maksās Latvijas Bankai maksu par reģistra izmantošanu, lai segtu reģistra uzturēšanas izdevumus. Maksa ir noteikta 2012.gada 13.septembra Latvijas bankas noteikumos Nr.93. „Kredītu reģistra noteikumi”. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Lai nodrošinātu Hipotēku bankas un vienotās attīstības finanšu institūcijas dalību Kredītu reģistrā, Latvijas Banka izstrādās grozījumus Latvijas Bankas noteikumos, kas regulē Kredītu reģistra darbību. |
| 2. | Cita informācija | Ar Hipotēku bankas reorganizāciju, atsakoties no kredītiestādes licences, tiek veikti citi saistītie grozījumi sekojošos normatīvajos aktos:   1. likums „Par kompensāciju par saimnieciskās darbības ierobežojumiem aizsargājamās teritorijās”; 2. likums „Par privatizācijas sertifikātiem”; 3. likums „Par valsts un pašvaldību dzīvojamo māju privatizāciju” ; 4. likums „Par zemes komisijām”; 5. likums „Par zemes privatizāciju lauku apvidos”; 6. likums „Par zemes reformas pabeigšanu lauku apvidos”; 7. likums „Par zemes reformas pabeigšanu pilsētās”; 8. likums „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums”; 9. Ministru kabineta 2003. gada 11. februāra noteikumi Nr. 71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi”; 10. Ministru kabineta 1999. gada 02. marta noteikumi Nr. 78 „Kārtība, kādā valsts akciju sabiedrība „Latvijas Hipotēku un zemes banka” pārņem zemesgabalus, kas ierakstīti zemesgrāmatā uz valsts vārda citu institūciju personā”; 11. Ministru kabineta 1997. gada 06. maija noteikumi Nr. 171 „Noteikumi par kompensācijas aprēķināšanu bijušajiem zemes īpašniekiem vai viņu mantiniekiem un maksas noteikšanu par īpašumā nodoto zemi pilsētās”; 12. Ministru kabineta 1997. gada 20. maija noteikumi Nr. 187 „Kārtība, kādā izmaksājama kompensācija naudā, dzēšos par bijušo zemes īpašumu lauku apvidos piešķirtos zemes īpašuma kompensācijas sertifikātus”; 13. Ministru kabineta 1995. gada 11. jūlija noteikumi Nr. 191 „Privatizācijas sertifikātu anulēšanas noteikumi”; 14. Ministru kabineta 2008. gada 25. marta noteikumi Nr. 204 „Noteikumi par maksāšanas līdzekļu proporciju, pārdodot juridiskajām personām pastāvīgā lietošanā piešķirto zemi lauku apvidos”; 15. Ministru kabineta 2008. gada 28. aprīļa noteikumi Nr. 305 „Kārtība, kādā veicama priekšapmaksa un iesniedzams apliecinājums par priekšapmaksu, izpērkot (pērkot) pilsētas zemi”; 16. Ministru kabineta 1997. gada 02. septembra noteikumi Nr. 312 „Kārtība un apmēri, kādos veicami maksājumi par dzīvokļa, mākslinieka darbnīcas un neapdzīvojamās telpas nodošanu īpašumā līdz dzīvojamās mājas privatizācijai”; 17. Ministru kabineta 1997. gada 09. decembra noteikumi Nr. 412 „Noteikumi par neatsavināto zemes īpašumu turpmākas izmantošanas un atsavināšanas kārtību lauku apvidos un pilsētās”; 18. Ministru kabineta 2003. gada 02. septembra noteikumi Nr. 487 „Kārtība, kādā veicami maksājumi par dzīvojamo māju privatizācijas objektiem”; 19. Ministru kabineta 2008. gada 25. janvāra noteikumi Nr. 686 „Zemes izpirkuma (pirkuma) līguma noslēgšanas kārtība”; 20. Ministru kabineta 2007. gada 16. oktobra noteikumi Nr. 711 „Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likumi par tās saņemšanu, kā arī starpniecības sabiedrību pienākumiem un to uzraudzības kārtību”; 21. Ministru kabineta 2007. gada 16. oktobra noteikumi Nr. 712 „Privatizācijas sertifikātu izmantošanas noteikumi”; 22. Ministru kabineta 2012. gada 20. novembra noteikumi Nr. 782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā”; 23. Ministru kabineta 2008. gada 22. septembra noteikumi Nr. 787 „Noteikumi par maksājumiem, izpērkot (pērkot) lauku apvidus zemi”.   Likumprojekts „Grozījumi Kredītu reģistra likumā” pēc būtības ir jāvirza vienotā paketē ar augstāk minētajiem likumprojektiem. Saskaņā ar Ministru kabineta 2013.gada 24.septembra sēdes protokola Nr.50 153.§ 4.punktu augstākminētie likumprojekti bija jāvirza kā Ministru kabineta lieta. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Likumprojekts nosūtīts saskaņošanai Eiropas Centrālai bankai. |

|  |
| --- |
| **1.tabula**  **Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Latvijas Banka, Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Finanšu ministrs A.Vilks

04.12.2013. 10:04

1411

M. Stepiņš

67095490, [maris.stepins@fm.gov.lv](mailto:maris.stepins@fm.gov.lv)

H.Ozols

67022378, [Harijs.Ozols@bank.lv](mailto:Harijs.Ozols@bank.lv)